**Referat fra foreldremøte 18.10-2022**

**\*Alle presenterer seg.**

Velkommen til alle.

- Ine Marie Svindland sa seg villig til å være representant for Fau på rød avd. Vi bør ha to foreldre på hver avd., så flott om en person til melder seg.

-Ann-Kristin på gul og Mariann er i SU. (samarbeidsutvalget)

-Nå er det 19 barn på avdelingen: 10-5 åringer, 6-4 åringer og 3-3 åringer En herlig gjeng!

**Vårt arbeidsverktøy er:**

**Barnehageloven, Rammeplan for barnehager og Årsplanen for storhaugbhg.** Dere kan gå inn på hjemmesiden vår og lese disse – anbefales.

 **Månedsplaner/info/bilder og sanghefter ligger også på hjemmesiden.**

Vi planlegger tema og jobber utfra innhold fra de 7 fagområdene i rammeplanen

1.Kropp, bevegelse, mat og helse.

2.Natur, miljø og teknologi

3.Nærmiljø og samfunn

4.Antall, rom og form.

5.Kunst, kultur og kreativitet

6.Kommunikasjon, språk og tekst.

7.Etikk, religion og filosofi.

I en aktivitet vil som regel mer en ett av fagområdene være representert.

**Litt om årsplanen:**

Barnehagens visjon: Venner for livet

Barnehagens verdigrunnlag er i fokus nå:

* **Toleranse:** respekt for enkeltindivider og toleranse for forskjeller.
* **Mangfold**: vi ser de ulike nasjonalitetene i barnehagen som en styrke og ønsker å synligjøre de ulike nasjonalitetene slik at barnas identitet blir bekreftet
* **Inkludering**: legge til rette for at barna er opptatt av fellesskap med alle.

Først og fremst ønsker vi at barnas hverdag skal bestå av god omsorg, mye god lek og gode opplevelser, nye utfordringer og erfaringer som igjen kan bidrar til god læring.

Vi har fokus på å skape gode relasjoner mellom barn - voksne og barn-barn.

Vi ønsker at barna skal føle seg hørt, sett, og anerkjent. Vi ønsker å være lydhøre overfor barnas undring og nysgjerrighet. At barna får være med å medvirke i sin egen hverdag. Med *medvirkning vil det si at barna føler seg hørt, sett og anerkjent.( Det er ikke det samme som å bestemme)*

Vennskap går som en rød tråd hele året. Det er viktig at barna har minst et barn som de anser som en venn.

**Den Sosiale kompetansen er noe av det viktigste vi jobber med. Det å kunne vente på tur, ta hensyn til andre, utsette egne behov.**

**Med temaet vi har hatt i september: «Vennskap», ønsker vi og å styrke barnas sosiale kompetanse. Vi har undret oss sammen, pratet og reflektert om hvordan vi ønsker og ha det sammen.**

* Det at alle trenger venner og å ha noen å leke med.
* Hvordan føles når en ikke får bli med på leken?
* hvordan man skal være mot andre.
* hva gjør andre glad?
* **Det å kunna styrke utvikling av empati –** gjenkjenne og være i stand til å sette ord på sine egne og andres følelser og skille mellom disse.

-Å kunne se ting fra andres synsvinkel (ta en annens perspektiv).

 -Å forstå hvordan egne handlinger virker på andre.

* **Det å kunne hevde seg selv**

Barna bør lære å ta kontakt med andre barn på en positiv måte, lære å samarbeide, ta egne initiativ for igjen å kunne opprette vennskap**,**

**-Selvkontroll**

- vise akseptable følelses-utrykk i forhold til engstelse, sinne og frustrasjon,- kunne lekekoder.

-Å Kunne utsette egne behov

Å gi barn mulighet til å gi hverandre- og å kunne ta mot omsorg er grunnlaget for utvikling av barnas sosial kompetansen.

**Tidlig innsats:**

Vi ønsker å være tidlig ute når barn har behov for ekstra støtte i sin utvikling. Der vi ikke strekker til kan vi søke om hjelp i samarbeid med dere.

**Våre samarbeidspartnere er PPT, Helsestasjonen, Barneverntjenesten og Johannes læringssenter(språk).**

1. **Rød avdeling**

Tilvenningen er nå godt i gang – det har gått veldig bra, - viktig at barna blir trygge på avd. og lærer hverandre å kjenne. Vi er på veldig god vei når det gjelder å få rutiner på plass (noe som igjen skaper trygghet)

Barna har funnet seg til rette og tar lett kontakt med både barn og voksne. Vi har en flott gruppe med flotte barn. Heldige oss som får dele hverdagene med dem.

**Ukeplan** – vi har fast ukeplan.

 **Mandag**:

- Da er det turdag for 5 åringene i nærområdet,- etter hvert vil vi utvide turene, museer, forestillinger osv. Vi er sammen med blå avd. og er 18 barn og 3 voksne,-Heidi fra blå avd., Tonje og Mariann

Vi går til: Lekeplassen i Lysefjordgata, Kyviksmarka, Storhaugmarka, uteområdet ved Lervik barnehage med trampoliner og spindelvev, Varden, Rosenli og tur til byen.

**Hvorfor går vi på tur**: vi ønsker at barna skal bli kjent med nærmiljøet sitt - det gir tilhørighet, er en del av barnets identitet. Det gir god fysisk helse (utholdenhet, god kroppsbevisshet, koordinering) som er en del av selvfølelsen – (det er vanskelig å sitte stille lenge, om barnet må bruke mye energi på å holde kroppen i ro).

-3 og 4 åringene er inne, (9 barn og Kaltrina, Tine og Lena) De deler seg i to eller tre gr. har lesestund, spiller spill eller form.akt.

**Tirsdag:**

«Innedag» for 5 åringene: fast sang(skal vi være venner)regler, teller,snakker om hvilken dag, mnd og årstid det er,-har regelleker og alltid oppgaver til slutt. I dag har vi hatt om begrepene først, sist i midten. Alle har permer hvor vi legger oppgavene inn når vi er ferdige.

(Det ligger egen plan på hjemmesiden for høsten).

-4 og 3 åringene har turdag,-til nå har de vært med på lesestund på biblioteket, noe som er veldig kjekt!

**Onsdag/torsdag og fredag** deler vi barnegruppen på tvers av alder og modenhet i 1 etasje og 2 etasje. (se på tavlen nede).

hvilke akt. vi gjør kan dere også se på hjemmesiden vår på mnd.planen.

Torsdag: møtedag og frilek.

 Fredag fysisk fostring: minirøris, hinderløype eller sensomotorisk lek.(massasje)

**Månedsplaner**:

**Tema i høst:**

* September: Vennskap og tilvenning.

-Oktober og November: Mangfold, vi løfter fram de forskjellige nasjonalitetene på avd. **– FN- dagen feires som vanlig med besøk fra foreldrene på ettermiddagen. Kjekt om alle tar seg tid til å komme😊**

-Vi synger Fader Jakob på forskjellige språk. Hører eventyr fra andre land.

-Spiser mat fra mange land.

--Foreldre er med i samling og forteller litt om «sitt land».

-Vi studerer kart og har flagg fra alle nasjonaliteter som er presentert på avd.

* Desember – advent og jul.

 Dere vil oppleve at det kommer dager der vi må legge planene våre vekk. Stol da på oss at også disse dagene inneholder gode erfaringer for barna.

**Rutiner:**

Vi har faste rutiner på dagen fordi rutiner skaper trygghet og forutsigbarhet.

**Frokosten er fra kl. 7.30 til 8.45**

**Samlingene** starter kl. 9.3o, derfor ønsker vi at alle barn er kommet innen da.

Fast godmorgen sang med bevegelser, vi teller hvor mange, hvem som ikke er med, syke osv. -hvilken dag, dato, årstid og vær.

**Mål for samlinger:**

* At barna er deltagende og at de kjenner på mestring i språklige aktiviteter.
* Barna skal oppleve støtte til å bli språklig aktive i samspill og kommunikasjon med andre.
* Barna skal oppleve å møte aktiviteter som stimulerer til språklig bevissthet.

Virkemidler som brukes i samlinger:

* Konkretisering og visualisering
* Fokusord knyttet opp til tema.
* Rim, regler og sanger.
* Fortellinger og eventyr

**Lunch ca. kl. 11.15 – 11.45**

-vil de skal sende mat til hverandre og at de bruker språket aktivt. Lære å smøre på skiva, lære begreper som smør, pålegg osv.

Etter lunch går vi ut. Ca. 12.00

**Frukt og knekkebrød kl. 14.15 – 14.30.-** ofte spiser vi det inne i garderoben nede.

Fortell om hvordan vi feirer bursdagene.

**Litt praktisk:**

-Alle barna bør være i bhg. innen 9.30, da starter vi opp med samling. Om barn er syke eller forsinket send en mls eller ring.

-Alle barn må følges opp på avd. om morgenen, da frokosten foregår oppe og vi deler i gr. ca 8.30.

-Vi setter stor pris på at barna har nok ekstraklær i hyllene sine. Fint om dere også rydder i hyllene av og til😊

-Det er lurt å merke klær med navn, også arvede klær.

-Barn liker å være selvstendige, derfor ha med sko som barnet mestrer å ta på seg selv.

-Ta med skittent tøy hjem hver fredag(spesielt med tanke på regntøy)

-Nå går det mot kaldere tider og ullklær er absolutt det beste å ha på seg.

-Husk hengelåsen på porten(vi har ingen å miste)

-Brukerundersøkelsen(viktig å svare på denne slik at vi kan forbedre oss).

**Eventuellt.**

Noen foreldre ønsket å ta fellesfotografi på høsten. Dette tas videre

Mvh

Mariann